cyanic-selkie/wikianc huggingface dataset:
Kansainliitto
Neuvosto
Neuvostoon oli tarkoitus kuulua viisi sodan voittajamaata. Kun Yhdysvallat jäi pois, neuvoston pysyviksi jäsenmaiksi tulivat Britannia, Ranska, Italia ja Japani. Näiden lisäksi mukaan otettiin kolmen vuoden kaudeksi aluksi Belgia, Brasilia, Espanja ja Kreikka. Myöhemmin vaihtuvina jäseninä oli muita valtioita, vuodesta 1922 alkaen kuusi, ja vuodesta 1926 alkaen yhdeksän. Saksasta tuli neuvoston viides pysyvä jäsenmaa vuonna 1926. Saksan ja Japanin erottua vuonna 1933 neuvostoon alettiin ottaa 11 vaihtuvaa jäsentä.
Yleiskokous
pienois|oikea|Kansainliiton 4. yleiskokouksen avajaiset Genevessä syyskuussa 1923. Ensimmäisellä rivillä keskikäytävästä oikealle Suomen edustajat: [[Rafael Erich, Carl Enckell, Rudolf Holsti ja Urho Toivola.]]
Kansainliiton yleiskokous kokoontui Genevessä joka vuoden syyskuussa. Suuret ja pienet jäsenvaltiot olivat tasa-arvoisia yleiskokouksen päätöksenteossa. Jokaisella jäsenvaltiolla oli kolme edustajaa ja yksi ääni.
Kansainliiton peruskirjassa ei neuvoston ja yleiskokouksen työnjakoa ollut selitetty kovin tarkasti. Virallisesti yleiskokous pystyikin käsittelemään mitä tahansa asiaa, mutta käytännössä neuvosto pystyi salaamaan siltä tietoa ja kieltää sitä käsittelemästä tiettyjä asioita. Kattavan ja demokraattisen koostumuksensa vuoksi yleiskokous oli arvaamaton elin neuvostoon kuuluneiden suurvaltojen silmissä. Toisaalta maat, jotka kokivat tulleensa neuvoston kaltoinkohtelemaksi, kääntyivät yleiskokouksen puoleen.
Yleiskokous kokoontui vuosittain kolmen viikon ajan kuudessa eri komiteassa, ja sen pöytäkirjat olivat julkisia. Komiteat käsittelivät sääntömääräisiä ja lainopillisia kysymyksiä, teknisten järjestöjen toimintaa, aseidenriisuntaa, hallinnollisia ja raha-asioita, sosiaalisia ja humanitaarisia kysymyksiä, ja poliittisia kysymyksiä.
Sihteeristö
Kansainliiton sihteeristö oli järjestön hallinnollinen toimielin. Se valmisteli neuvoston ja yleiskokouksen asialistat sekä julkaisi kokousraportit. Sihteeristö käänsi asiakirjoja, puheita ja keskusteluita sekä kirjoitti ja jakoi raportteja. Se myös dokumentoi ja arkistoi asiat. Sihteeristö toimi eri hallintoelinten välittömänä apuna ja tarjosi esimerkiksi sihteeripalveluja. Se muotoili pääsihteerin henkilökohtaiset poliittiset aloitteet ja tiedotti Kansainliiton toiminnasta. Sihteeristöllä oli tärkeä rooli järjestön käytännön asioiden sujuvassa hoidossa, ja se käytti huomattavaa poliittista valtaa yleiskokousten valtuuskuntiin, jotka koostuivat usein kokemattomista edustajista.
Alfhild Holmberg
Holmberg oli RKP:n ehdokkaana vuoden 1936 eduskuntavaaleissa Turun läänin eteläisessä vaalipiirissä. Hän sai 650 ääntä, mutta ei tullut valituksi.
Kansainliitto
Sihteeristö
Sihteeristö käsitteli oman kompetenssinsa alaisia asioita ja lähetti kaikki muut asiat ylemmille tasoille. Sihteeristö jaettiin 12 osastoon, joista kukin käsitteli omaa aihealuettaan. Osastoista tärkein oli poliittinen osasto.
Sihteeristössä oli enimmillään 700 työntekijää, mikä on alle kuudeskymmenesosa sen seuraajan Yhdistyneiden kansakuntien henkilöstön määrästä. Sihteeristön toimihenkilöt valittiin alueellisesti mahdollisimman tasapainoisesti. Eurooppalaisten suurvaltojen kansalaisten osuus oli kuitenkin suuri etenkin 1920-luvulla, jolloin puolet toimihenkilöistä oli joko Ranskan tai Britannian kansalaisia. Ylipäätäänkin toimihenkilöistä oli eurooppalaisia aina selvä enemmistö. Pohjoismaisia toimihenkilöitä oli aluksi neljä, ja vuonna 1938 jo kaksitoista.
Kansainliiton työkielet olivat ranska ja englanti. Myös espanjaa ja esperantoa yritettiin saada virallisiksi kieliksi.
Kansainvälisen oikeuden tuomioistuin
Vuonna 1921 Haagiin perustettiin Pysyvä kansainvälisen oikeuden tuomioistuin. Se piti ensimmäisen valmistelevan kokouksensa tammikuussa 1922. Kansainliitto valitsi tuomioistuimen 15 tuomaria neuvoston ja yleiskokouksen yhteismenettelyssä. Myös Kansainliittoon kuulumattomalla Yhdysvalloilla oli edustuksensa tuomioistuimessa. Kansainliiton peruskirjassa tuomioistuimen tehtäviksi määriteltiin oikeus käyttää tuomiovaltaa sen käsiteltäviksi tuoduissa kansainvälisissä riidoissa sekä opastavien lausuntojen antaminen eri asioissa neuvoston ja yleiskokouksen pyynnöstä. Tuomioistuin oli vuoteen 1937 mennessä tehnyt noin 80 ratkaisua, joista tuomioita oli kolmannes. Odotuksiin nähden tuomioistuimen käytännön tulokset jäivät vaatimattomiksi.
Muut järjestöt ja komissiot
Kansainliiton yhteydessä toimi useita muita järjestöjä ja komissioita, kuten Aseriisuntakomissio, Kansainvälinen työjärjestö ILO, Terveysjärjestö, Mandaattikomissio, Pakolaiskomissio, Orjuuskomissio, Naisten laillisen aseman tutkimuskomitea, Älyllisen yhteistyön kansainvälinen komissio sekä Pysyvä oopiumin vastaisen työn lautakunta.
Budjetti
Kansainliitto keräsi jäseniltään jäsenmaksuja ja sai myös suuria summia eri säätiöiltä, kuten yhdysvaltalaiselta Rockefeller-säätiöltä. Järjestön budjetti oli kolmiosainen: sihteeristön käyttövarat, Kansainvälisen työjärjestön kulut ja kansainvälisen tuomioistuimen menot. Lisäbudjetteja ei laadittu. Kansainliiton vuosibudjetti oli suhteellisen vaatimaton; esimerkiksi vuonna 1930 se oli 240 miljoonaa Suomen markkaa.
Kansainliitto ja Suomi
pienois|oikea|[[Frederik Rackwitszin maalaus Ahvenanmaan kysymyksen käsittelystä Kansainliitossa.]]
Suomi liittyi Kansainliittoon vuonna 1920 osittain turvallisuussyistä, sillä Suomessa toivottiin Kansainliiton jäsenyyden vahvistavan Suomen kansainvälistä asemaa Neuvostoliittoa vastaan. Liiton periaatteet myös lupasivat pienille valtioille aiempaa suuremman roolin kansainvälisissä suhteissa, mihin Suomi suhtautui myönteisesti.
Suomen edustajia Kansainliitossa olivat muun muassa Carl Enckell, Rafael Erich ja Rudolf Holsti. Vuoteen 1926 asti Suomen vakinaisena edustajana Genevessä toimi Pariisin-lähettiläs. Sen jälkeen vuosina 1926–1932 Suomea edusti Bernin-lähettiläs ja vuosina 1932–1940 Genevessä asemapaikkaansa pitänyt lähettiläs. Suomen ulkoministeriöön perustettiin hiukan ennen toisen maailmansodan syttymistä Kansainliittoa koskeville asioille oma osasto.
Vuonna 1921 Kansainliitto käsitteli Ahvenanmaan kysymystä ja ratkaisi sen Suomen eduksi.
Kansainliitossa keskusteltiin tullien vähentämisestä, ja Suomikin omaksui vapaakaupan mukaisen ajattelun Oslon sopimuksen myötä vuonna 1933.
Joulukuussa 1939 Kansainliitto tuomitsi Neuvostoliiton hyökkäyksen Suomeen. 14. joulukuuta 1939 se jopa erotti Neuvostoliiton jäsenyydestään, mutta tämä ei saanut Neuvostoliittoa pysäyttämään hyökkäystään. Talvisota paljasti yleisen näkemyksen mukaan sen, miten vähän Kansainliitto pystyi tekemään sellaisissa tilanteissa, joissa joku valtio lähti röyhkeän hyökkäyspolitiikan tielle. Kulissien takana suomalaiset vastustivat Neuvostoliiton erottamista, koska se olisi suomalaisten näkökulmasta estänyt Kansainliiton myöhemmät välitysyritykset sodan lopettamiseksi, ja Neuvostoliiton kärsimä arvovaltatappio olisi ollut vastoin myös suomalaisten etuja. Kansainliiton neuvoston käsitellessä Neuvostoliiton erottamista järjestöstä Suomi pidättyi äänestyksestä.
Nordin Amrabat
Nordin Amrabat (s. 31. maaliskuuta 1987 Naarden, Alankomaat) on marokkolainen jalkapalloilija. Laitahyökkääjänä pelaava Amrabat edustaa englantilaista Watfordia.
Ura
Amrabat aloitti jalkapalloilun Zuidvogelsin joukkueessa, josta Ajaxin kykyjen etsijät toivat hänet b-junioreihin. Kolmen vuoden jälkeen hän koki kasvuongelmia ja loukkaantumisia, jotka johtivat hänen putoamistaan joukkueesta. Amrabat palasi takaisin Zuidvogels'n junioreihin, mutta joutui valmentajan kanssa ongelmiin, joka siirsi hänet kakkosjoukkueeseen. Sittemmin Amrabat pyysi siirtoa toiseen seuraan ja pääsi SV Huizenin junioriseuraan.
Ammattilaisuransa hän aloitti Omniworldissa vuonna 2006, siiryttyään vapaalla siirrolla SV Huizenin junioreista. Yhden kauden jälkeen Amrabat siirtyi VVV-Venloon, jossa hän vietti edellisen seuran tavoin vain yhden kauden. Lopulta vuonna 2008 Amrabat allerkirjoitti alustavasti kahden vuoden sopimuksen PSV Eindhovenin kanssa. Hän vietti seurassa kaksi ja puoli kautta, kunnes siirtyi tammikuussa 2011 Turkkiin Kayserisporiin kahden ja puolen vuoden sopimuksella.
Amrabat pelasi ensimmäisen ottelunsa Kayserisporin paidassa 24. tammikuuta 2011 kotiottelussa Büyükşehiriä vastaan, jossa hän teki myös avausmaalinsa. Kaikkiaan hän pelasi Kayserisporissa 38 ottelua tehden kuusi maalia. Heinäkuussa 2012 Amrabat siirtyi Galatasarayhin.
Maajoukkueura
Ambrabat pelasi lopulta ensimmäisen maaottelunsa Marokon paidassa 11. marraskuuta 2011 LG cupissa Ugandaa vastaan. Samaisessa turnauksessa Amrabat teki uransa avausmaalin Marokon paidassa Kamerunia vastaan.
Amrabat valittiin vuoden 2012 Afrikan-mestaruuskisoihin, jossa hän pelasi vaihtopelaajan roolissa. Marokon kisat päättyivät lopulta alkulohkoon.
Yksityiselämä
Amrabatin isä on kotoisin Marokosta Beni Oulichekista. Nordin puhuu hollannin lisäksi berberiä, arabiaa ja englantia.
Hän on uskonnoltaan Muslimi.
Jouttijärvi (Pälkäne, Holja)
Jouttijärvi on Pirkanmaalla Pälkäneellä Aitoon ja Holjan puolivälissä sijaitseva järvi.
Maantietoa
Järven pinta-ala on 26 hehtaaria ja se on 1,9 kilometriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 4,3 kilometriä ja sen rannat ovat metsämaata paitsi pohjois- ja eteläpäässä, jossa järvenrantaan ulottuu peltomaata. Järven lähellä on sijainnut neljä maatilaa ja sen rantaan on rakennettu yli kymmenen vapaa-ajan asuntoa. Järven pohjoispuolelta sen ohittaa seututie 322.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) (vesistöaluetunnus 35) Längelmäveden ja Hauhon reittien valuma-alueen Mallasveden ja Pälkäneveden alueella, jonka Joutteselän alueeseen (35.715) se kuuluu. Järven vedenpinnan korkeus on 97,0 metriä mpy. Siihen on johdettu pari metsäojaa ja sen laskuoja Pitkänsillanoja (tai myös Huovioja) lähtee järven pohjoisosasta. Se laskee ensin Sorvalampeen ja jatkaa sen jälkeen Säynäjärven kylään, jossa se yhtyy toiseen johto-ojaan ja laskee sitten Joutsenpohjanojana Pälkäneveden Jouttenselän Huhtalahteen.
Historiaa
Vuoden 1855−1856 Kalmbergin kartastossa järven nimi kirjoitettiin ”Joutenjärvi”. Tuolloin järven pohjoispuolella kulki nykyistä seututietä edeltänyt maantie. Järvi oli autio, mutta Sorvalammella ja Jouttijärven pohjoispäissä näyttäisi olleen niittyjä. Vuoden 1957 peruskartassa nämä niityt on otettu viljelykäyttöön ja järven eteläpäähän on raivattu kaksi peltoalaa lisää. Järven ympäristössä oli silloin kolme maatilaa, mutta seuraavassa 1979 kartassa niitä voisi olla neljä.
Gangsta rap
thumb|274x274px|[[Ice Cube konsertoimassa Torontossa vuonna 2006.]] Gangsta rap on yksi hip hop -musiikin genreistä. Gangsta rap -nimitys tulee afrikkalais-amerikkalaisen slangin sanasta, joka tarkoittaa katujengin jäsentä. Genre käsitteleekin rikollisia aiheita, muiden muassa väkivaltaa, huumeita, prostituutiota. Genre syntyi vuonna 1983, jolloin ilmestyivät ensimmäiset gangsta rap -kappaleet, kuten Ice-T:n ”Cold Wind Madness” ja ”Body Rock/Killers” sekä Kevin Riptonin kappaleet ”Chillaxin” ja ”My Homie Achmed Waqazz”. Gangsta rapin teki 1980-luvun loppupuolella suosituksi muun muassa rap-ryhmä N.W.A. Gangsta rap sai N.W.A:n ja Ice T:n myötä huomiota koko Yhdysvalloissa. Sen seurauksena gangsta rapista tuli kaupallisesti tuottavin hip hop -musiikin genre.
Gangsta rap -musiikkia on kritisoitu paljon. Kritiikkiä on tullut sekä oikeisto- että vasemmistopoliitikoilta ja uskonnollisilta johtajilta. Gangsta rappia on syytetty esimerkiksi väkivallan, sovinismin, katujengien ja rikollisuuden ylistämisestä. Gangstaräppärit ovat puolustautuneet sanomalla, että he vain kuvaavat kappaleissaan katuelämän todellisuutta.
Mafioso rap
vasen|pienoiskuva|298x298px|[[Raekwon on eräs mafioso rap -alagenren uranuurtajista.]] Mafioso rap on hip hop -musiikin alalaji, jota on joskus pidetty itärannikon versiona gangsta räpistä. Genrelle tyypillinen aihe on rikoksilla saavutettu ylellisyys, ja sanoituksissa viitataan usein gangstereihin ja järjestäytyneeseen rikollisuuteen, etenkin mafiaan.
Tunnetuimpia gangsta rap -artisteja
thumb|250px|[[Snoop Dogg esiintymässä Havaijilla vuonna 2005.]]
Fultonin piirikunta (New York)
Fultonin piirikunta on Yhdysvaltojen New Yorkin osavaltiossa sijaitseva piirikunta. Sen väkiluku oli 53 383 vuonna 2019. Piirikunnan hallintokeskus on Johnstownin kaupunki. Piirikunta on perustettu vuonna 1838.
Montrealin alue
Montrealin alue on hallinnollinen alue Quebecin provinssissa, Kanadassa. Alueen pinta-ala on 499 neliökilometriä ja väkiluku 1 942 044 (2016),, toisen lähteen mukaan 2 014 221. Alueen hallintokeskus on Montrealin kaupunki (1 704 694 as., 2016).
Anna Olsson
Anna Olsson (o.s. Dahlberg (s. 1. toukokuuta 1976 Gundmundrå, Ruotsi) on entinen ruotsalainen maastohiihtäjä. Hän oli erikoistunut sprinttimatkoille.
Hietakari (Haukipudas)
Hietakari on matala, asumaton saari Oulun kaupungin vesialueella Perämerellä. Se sijaitsee Kotakarin länsipuolella, noin kolme kilometriä länsilounaaseen Virpiniemen merivartioasemalta.
Anna Olsson
2005 Oberstdorfin MM-hiihdoissa Dahlberg sijoittui sprintissä neljänneksi. 4. helmikuuta 2006 hän saavutti Davosissa ensimmäisen maailmancupin osakilpailuvoittonsa, sprintissä. Samana kevättalvena hän 2006 Torinon olympialaisissa voitti yhdessä Lina Anderssonin kanssa sprintin perinteisen tyylin parikilpailussa olympiakultaa. Henkilökohtaisessa sprintissä hän oli kymmenes. Sapporon MM-kilpailuissa 2007 hän sijoittui sprintissä neljänneksi ja Liberecissä 2009 viidenneksi. Parisprintissä hän saavutti hopeaa. Vancouverin olympialaisissa 2010 hän oli sprintissä neljäs ja 30 kilometrillä yhdeksäs. Samalla kaudella hän voitti Tukholman maailmancup-sprintin.
Olsson on sijoittunut sprintticupin kokonaispisteissä kolmanneksi kausilla 2003–2004 ja 2004–2005.
Hietakari (Haukipudas)
Saarelle tyypillisiä ovat rantahietikot. Hietakarin luonto on kaunista ja varsinkin pohjoisrannan korkeimpien kohtien maasto kulkukelpoista.
Anna Olsson
Olsson lopetti uransa kauden 2009–2010 jälkeen.
Hietakari (Haukipudas)
Maannousun seurauksena läheiset Rautaleton ja Löyhän saaret ovat kasvaneet kiinni Hietakariin. Oulun satamiin johtavan laivaväylän linjataulut sijaitsevat Löyhässä ja Rautaletossa. Saarella on veneilijöiden kesäasuntoja, joista suurin osa sijaitsee Löyhässä.
Anna Olsson
Anna Olsson avioitui kesällä 2008 hiihtäjä Johan Olssonin kanssa.
Pikkulammi (Pälkäne)
Pikkulammi on Pirkanmaalla Pälkäneellä Säynäjärven kylässä sijaitseva lampi, joka sijaitsee Laipanmaan metsäalueen reunalla.
Maantietoa
Lammen pinta-ala on 0,8 hehtaaria ja se on 200 metriä pitkä ja 50 metriä leveä. Se sijaitsee jyrkkärinteisen Nuorisovuoren koillisrinteen juurella heti Vuorilammin alapuolella. Lammella ei ole kartan mukaan saaria ja sen rantaan on rakennettu vain yksi vapaa-ajan asunto. Sen rantaviivan pituus on 450 metriä ja sen rannat ovat metsämaata. Lammen alapuolella avautuu peltoaukea ja Säynäjärveltä tulee tie, joka kulkee lammen ja rinteen välistä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Joutteselän alueeseen (35.715) se kuuluu. Lammen vedenpinnan korkeus on 98,7 metriä mpy. Siihen laskee Vuorilammin yli 300 metriä pitkä laskuoja, joka jatkuu lammen jälkeen Koskuenkorvenojana. Kun oja yhtyy Säynäjärvellä Pitkänsillanojaan, jatkaa se länteen Joutsenpohjanojana ja laskee Pälkäneveden Jouttesselän Huhtalahteen.
Robert Williamson III
Williamson varttui Granburyssa, Teksasissa ja suoritti opintonsa Angelo State Universityssa San Angelossa. Pokerinpeluun Williamson oppi isältään.
World Series of Poker
Robert Williamson III tunnetaan omaha-spesialistina. Omahasta hänellä on useita hyviä sijoituksia World Series of Pokerin (WSOP) turnauksissa. Vuonna 2002 hän voitti toistaiseksi ainoan WSOP-rannekkeensa 5 000 dollarin pot limit omaha -turnauksesta. Turnauksen ykköspalkinto oli 201 160 dollaria. 2004 hän oli Chau Giangin voittaman 2 000 dollarin pot limit omaha -turnauksen kakkonen. Vuonna 2005 hän oli toinen 5000 dollarin pot limit omaha -turnauksessa, jonka Phil Ivey voitti. Toisesta sijastaan Williamson ansaitsi 353 115 dollaria.
Vuoden 2006 50 000 dollarin turnausmaksun H.O.R.S.E.-kisassa Williamson oli kymmenes ansaiten 205 920 dollaria.
Muut turnaukset
Tammikuussa 2003 Williamson voitti Jack Binion World Poker Open -tapahtuman 500 dollarin pot limit omaha -turnauksen ja elokuussa 2003 hän oli ykkönen Jack Binion Mid-America Poker Classicin 500 dollarin no limit hold'em -turnauksessa.
Williamson on pelannut televisioiduissa pokeriturnauksissa kuten Poker Royale (jossa hän on ollut myös kommentaattorina) ja William Hill Poker Grand Prix. Hän on pelannut myös Ultimate Blackjack Tourilla.
Maaliskuussa 2009 Williamsonin pokeriuran turnausansiot ylittivät 1,9 miljoonaa dollaria.
Mutta... kuka murhasi Harryn?
Mutta... kuka murhasi Harryn? on Alfred Hitchcockin ohjaama elokuva vuodelta 1955. Elokuva on lajityypiltään musta komedia, ja se perustuu Jack Trevor Storyn kertomukseen. Shirley MacLaine on ensimmäisessä elokuvaroolissaan kuolleen miehen ex-vaimona.
Elokuva kertoo pikkukylästä, jossa joukko ihmisiä löytää metsästä Harry-nimisen miehen ruumiin. Ketään heistä ei liiemmin liikuta että Harry on kuollut, mutta kaikki he epäilevät itse olevansa syypäitä murhaan.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Seinäjoen rautatieasema
Seinäjoen rautatieasema on rautatieasema, joka sijaitsee Seinäjoen keskustassa Valtionkatu 1:ssä. Nykyinen asemarakennus valmistui 1969, ja se sijaitsee samassa rakennuksessa kuin linja-autoasema. Rakennus oli valmistuessaan tilavuudeltaan Suomen toiseksi suurin rautatieasemarakennus Helsingin rautatieaseman jälkeen. 2000-luvulla rakennus peruskorjattiin nykyaikaiseksi matkakeskukseksi.
Seinäjoki on merkittävä risteysasema, josta on yhteys sekä Helsingin, Oulun, Vaasan, Jyväskylän ja Kaskisten suuntaan. Radalla Kaskisiin ja sen satamaan on ainoastaan tavaraliikennettä.
Asemarakennuksen etupuolella sijaitsee rautatieläisaiheinen patsas Tuolta se tulee, tuolta se tulee.
Seinäjoen rautatieasema-alue kuuluu Suomen valtakunnallisesti merkittäviin rakennettuihin kulttuuriympäristöihin.
Historiaa
Seinäjoen rautatieasema sijoitettiin vuonna 1883 liikenteelle avatun Vaasan radan varteen lähelle Östermyran ruukkia Seinäjoen kylään. Varhaisen teollisuuden ansiosta Seinäjoesta oli jo 1860-luvulla muodostettu oma kuntansa ja kappeliseurakuntansa. Ruukinpatruuna Gustaf August Wasastjernan kerrotaan vaikuttaneen ratkaisevasti rautatien saamiseen paikkakunnalle. Ensimmäinen asemarakennus valmistui IV luokan aseman tyyppipiirustusten mukaan samanlaisena kuin Vilppulan ja Alavuden asemat; Oulun radan suunta ei ollut vielä tässä vaiheessa selvillä. Ratapihan itäreunaan rakennettiin 10-paikkainen veturitalli, joka laajennettiin myöhemmin 17-paikkaiseksi. Tavararatapihan laajennuttua veturitalli on jäänyt keskelle ratapiha-aluetta. Rautatieaseman nimenä oli vuoteen 1892 saakka Östermyra ja sen jälkeen vuoteen 1897 Seinäjoki/Östermyra.
Seinäjoen aseman kohtalo muuttui nopeasti avaamisensa jälkeen. Vanha suunnitelma Oulun radan suunnasta muuttui ja sen lähtöasemaksi vaihtui Myllymäen sijasta Seinäjoki. Oulun rata valmistui vain kolme vuotta Vaasan radan jälkeen ja Seinäjoesta tuli tärkeä risteysasema, jossa lisäksi yöpyivät Oulun suunnan junat. Myös Vaasaan matkustaneet viettivät yönsä Seinäjoella, koska illalla saapuneiden junien vaihtoyhteys lähti vasta seuraavana aamuna. Matkustajat yöpyivät aseman tuntumassa sijainneissa kahdessa rautatiehotellissa, joista toinen oli tarkoitettu II luokan ja toinen III luokan matkustajille.
Seinäjoesta tuli neljän radan risteysasema vuonna 1911, jolloin Suupohjan rata valmistui Perälän asemalle saakka. Rataosat Perälän asemalta Kaskisiin ja Kristiinankaupunkiin valmistuivat vuonna 1913. 1900-luvun alkupuolella Seinäjoen asemanseutu kasvoi nopeasti teollisuus- ja asutuskeskukseksi. Asemanseudusta muodostettiin taajaväkinen yhdyskunta vuonna 1921 ja se erotettiin itsenäiseksi kauppalaksi kymmenen vuotta myöhemmin. Seinäjoen maalaiskunta yhdistettiin kauppalaan vuonna 1959 ja Seinäjoki muuttui kaupungiksi vuoden 1960 alussa.
Seinäjoen lipunmyynti on loppunut vuoden 2016 alusta.
Matkustajaliikenne
pienoiskuva|vasen|Aseman laiturialuetta kesäkuussa 2016. pienoiskuva|vasen|InterCity-juna asemalla heinäkuussa 2016. Seinäjoen asemalla pysähtyvät kaikki junat Helsingistä Vaasaan ja Oulun suuntaan. Tämän lisäksi asemalta on taajamajunayhteys Ähtäriin ja Jyväskylään.
Ohimoluu
thumb|300px|Ohimoluun sijainti ihmisen kallossa.
Ohimoluu kuuluu kallon luihin, ja se sijaitsee kallon sivuilla sulkien sisäänsä korvakäytävän, välikorvan ja sisäkorvan. Ohimoluu muodostuu kolmesta toisiinsa liittyneestä osasta: pars squamosa, ohimoluun kallio-osa (pars petrosa) ja pars tympanica. Pars squamosan uloke, processus zygomaticus, kiinnittyy otsaluun samannimiseen rakenteeseen muodostaen silmän ympärille silmäkaaren, arcus zygomaticuksen. Lisäksi siinä on nivelpinta alaleuan luuta varten. Välikorva ja sisäkorva sijaitsevat pars petrosan onteloiden sisällä. Korvakäytävää puolestaan ympäröi pars tympanica. Ohimoluu on parillinen luu eli niitä on kaksi, vasen ja oikea.
Yhdysvaltain presidentinvaalit 1892
Yhdysvaltain presidentinvaalit 1892 järjestettiin 8. marraskuuta 1892. Vaalit voitti demokraattien ehdokas, aiemmin jo presidenttinä toiminut Grover Cleveland haastajanaan istuva republikaani presidentti Benjamin Harrison. Kolmanneksi tuli Populistisen puolueen James B. Weaver. Clevelandin voitto teki hänestä ensimmäisen ja toistaiseksi ainoan presidentin Amerikan historiassa, joka on valittu kahtena ei-perättäisenä kautena presidentiksi.
Live in London (Judas Priestin albumi)
Live in London on Judas Priestin livealbumi vuodelta 2003.
Katri Helena laulaa Kuoppamäkeä
Katri Helena laulaa Kuoppamäkeä (Top Voice TOP-LP 518) on iskelmälaulaja Katri Helenan kuudes albumi vuodelta 1972. Sen kaikki kappaleet on säveltänyt ja sanoittanut Jukka Kuoppamäki. Kappaleet on äänitetty vuosina 1970–1972 ja niiden sovittajia ovat Raimo Henriksson, Kari Hillo, Paroni Paakkunainen ja Ilpo Saastamoinen.
Live in London (Judas Priestin albumi)
Kappaleet
CD 1 CD 2
Lauri Kärenlampi
Lauri Veikko Kärenlampi (s. 18. joulukuuta 1941 Kestilä) on suomalainen ympäristöhygieenikko. Hän on valmistunut Turun yliopistosta filosofian lisensiaatiksi vuonna 1967 ja väitellyt tohtoriksi vuonna 1971. Kärenlampi toimi vuodesta 1973 Kuopion yliopiston ympäristöhygienian professorin ja on nyt Itä-Suomen yliopiston emeritusprofessori. tutkinut erityisesti ilman saasteiden vaikutusta havumetsiin, lannoituksen vaikutusta puiden yhteystyskoneiston rakenteeseen sekä kasvien solurakenteeseen perustuvaa ympäristödiagnostiikkaa.
Taidepunk
Taidepunk viittaa kokeelliseen punkrockiin tai post-punkiin tai yhtyeisiin, joiden jäsenet ovat opiskelleet taidekoulussa tai ovat mukana taidemaailmassa.
Ensimmäisiä taidepunknimiä olivat New Yorkin skenen New York Dolls, Television, Patti Smith ja Devo. Englantilainen Wire-yhtye koostui taideopiskelijoista ja hollantilainen The Ex otti vaikutteita musiikkiinsa free jazzista. 1970- ja 1980-lukujen taitteen No wave-skene on myös luokiteltu taidepunkiksi Suicide-yhtyeen Martin Revin mukaan. Englantilainen anarkopunkyhtye Crass on myös luokiteltu taidepunkiksi esiintymislavoilla käytettyjen taiteenmuotojen myötä.
Gaular
Gaular on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Gaularissa oli 2 923 asukasta.
Gaularia kutsutaan joskus vesiputouksien maaksi, koska kunnan alueella on 28 erikokoista vesiputousta.
ABC-saaret
ABC-saaret on tarkoittaa kahta kolmen saaren ryhmää:
Minimalistinen musiikki
Minimalistinen musiikki on taidemusiikkia, jolle on ominaista toisteisuus ja tarkoituksellisen yksinkertaistettu rytminen, melodinen ja harmoninen sävelkieli. Minimalistinen musiikki luetaan 1960-luvulla syntyneen taiteen minimalistisen tyylisuuntauksen piiriin.
Pantokrator
Pantokrator (, ”Kaikkivaltias”) voi viitata seuraaviin:
Minimalistinen musiikki
Minimalismin synty oli reaktio 1950- ja 1960-luvun alun moderniin musiikkiin, jota olivat älyllinen eurooppalainen konstruktivismi ja anarkistinen amerikkalainen sattumamusiikki ja happening. Sitä voidaan pitää toisaalta myös eurooppalaisen taidemusiikin kehityksen tuloksena.
Minimalismin isänä pidetään yhdysvaltalaista La Monte Youngia (s. 1935). Hänen tuotantoonsa kuuluu teoksia, joiden piirteitä ovat luonnollinen viritysjärjestelmä, tarkka ja säästeliäs intervallikieli sekä erittäin pitkät sävelet. Muita merkittäviä amerikkalaisia minimalisteja ovat Terry Riley, Steve Reich ja Philip Glass.
Minimalismin ajankäyttö on enemmän aasialaista kuin eurooppalaista. Siihen kuuluu myös indonesialaisia tai afrikkalaisia satsitekniikoita. Lisäksi sillä on repetiivisenä, tonaalisena, rytmin sykettä korostavana ja sähköisesti vahvistettuna musiikkina yhteyksiä jazziin, rockiin ja elektroniseen tanssimusiikkiin.
Minimalistista musiikkia tehtiin etenkin Yhdysvalloissa 1970-luvulla. Sitä 1980-luvulla seurannutta tyyliä on kutsuttu postminimalismiksi. Se perustuu minimalismin tekniikoihin, mutta siinä minimalismin toisto ja prosessit eivät ole yhtä ilmeisiä.
Euroopassa on tehty minimalismia lähellä olevaa uustonaalista tai uusyksinkertaista musiikkia. Sen edustajia ovat muun muassa Arvo Pärt ja Erkki Salmenhaara. Alankomaalainen Louis Andriessen on yhdistänyt minimalismin periaatteita 1900-luvun eurooppalaiseen taidemusiikkiin. Kalifornialainen John Adams on vienyt minimalismia postmoderniin suuntaan, joskaan hänen tuotantoaan 1990-luvun jälkeen ei enää pidetä minimalismina.
Vuorilammi (Pälkäne)
Vuorilammi on Pirkanmaalla Pälkäneellä Säynäjärven ja Sappeen kylien välissä sijaitseva lampi, joka sijaitsee Laipanmaan metsäalueen reunalla.
Maantietoa
Lammen pinta-ala on 5,7 hehtaaria ja se on 550 metriä pitkä ja 200 metriä leveä. Se sijaitsee Sappeenvuoren, Nuorisovuoren ja kahden muun kalliomäen muodostamassa painaumassa, jonne on muodostunut myös Jylhänkorven suo. Lammella ei ole kartan mukaan saaria ja sen rantaan on rakennettu kaksi vapaa-ajan asuntoa. Sen rantaviivan pituus on 1,2 kilometriä ja sen rannat ovat metsämaata, joka on paikoin soistunutta. Lammelle tulee tie Säynäjärven kylältä.
Brandenburg an der Havel
Vaikka Brandenburgin kaupunki on huonommin tunnettu kuin Brandenburgin osavaltio, on osavaltio saanut nimen kaupungin mukaan eikä toisin päin. Nykyisin se on Berliiniin verrattuna pikkukaupunki, mutta sillä on ollut historiassa merkittävä asema Preussin valtakunnassa.
Keskiaika
Saksan kuningas Henrik I valloitti vuonna 929 slaaviheimo hevellien linnoituksena toimineen Brandenburgin linnan. Kaupunki mainittiin ensimmäisen kerran asiakirjoissa vuonna 948 nimellä Brendanburg. Kaupunki pysyi saksalaisten hallussa vuoteen 983 asti, kunnes hevellien kapinalliset valloittivat sen. Seuraavat 170 vuotta heimon prinssit pitivät valtaa alueella. Pribislav, viimeisin hallitsijoista, kuoli vuonna 1150. Vuodesta 1153 tai 1154 vuoteen 1157 Brendanburg oli osa Kopanican ruhtinaskuntaa, joka oli yksi Puolan lääneistä. Myöhemmin Albert I:stä tuli Brandenburgin ensimmäinen rajakreivi. Kun kaupunkia vuonna 1196 laajennettiin Havel-joen itäpuolelle, joen länsi- ja itäpuolen alueita alettiin pitää kolmena eri kaupunkina - Uutena kaupunkina, Vanhana kaupunkina ja Brandenburgin katedraalialueena. Ensimmäinen maininta Vanhasta kaupungista on tosin peräisin jo vuodelta 1170.
Vuosina 1314 ja 1315 Uusi kaupunki ja Vanha kaupunki liittyivät Hansaliittoon. Kaupunkien ryöstely ja tuhoaminen kolmikymmenvuotisen sodan (1618-1648) aikana johti vallan menetykseen; Potsdamista tuli Brandenburgin markkreivikunnan uusi pääkaupunki ja hovi hylkäsi Brandenburgin. Vuonna 1715 Vanha kaupunki ja Uusi kaupunki yhdistettiin ja vuonna 1928 Brandenburgin katedraalialuekin liitettiin syntyneeseen uuteen kaupunkiin.
1800-luvulta nykyaikaan
vasen|pienoiskuva|Brandenburgin vanhaakaupunkia, 2015 Brandenburg an der Havelista tuli 1800-luvun lopussa Saksan keisarikunnan tärkeä teollisuuskeskittymä. Kaupunkiin nousi terästeollisuutta ja monien maailmankuulujen polkupyörämerkkien kuten Brennaborin, Coronan ja Excelsiorin tuotteita valmistettiin siellä. Vuonna 1846 Brandenburgin päärautatieasema valmistui ja Berliinistä Brandenburgin kautta Magdeburgiin kulkeva rautatielinja avattiin. Saksan valtiollinen rautatieyhtiö Deutsche Reichsban sijaitsi Kirchmöserin kaupunginosassa maailmansotien välisenä ja Saksan demokraattisen tasavallan aikana. Hyvistä liikenneyhteyksistä oli kaupungille suurta etua.
Vuonna 1934 lentokoneyhtiö Arado perusti kaupunkiin tehtaan, jossa alettiin vuonna 1935 valmistaa lentokoneita Saksan ilmavoimien käyttöön. Tehdas oli yksi syistä, joiden takia 70 prosenttia Brandenburgista tuhouttiin pommituksissa myöhemmin sodan aikana.
Vuonna 1934 yksi natsi-Saksan ensimmäisistä keskitysleireistä perustettiin Brandenburgin vanhaankaupunkiin, Neuendorferstraßelle. Kun keskitysleiri vuonna 1939 suljettiin, natsit ottivat käyttöönsä Gördenin kaupunginosassa sijainneen Brandenburg-Gördenin vankilan. Vankila toimi vuosina 1939-1940 paikkana, jossa natsit surmasivat mielenterveysongelmaisia ihmisiä, mukaan lukien lapsia. Operaation järjestäneen tahon pääkeskus sijaitsi Berliinissä osoitteessa Tiergartenstraße 4, josta myös operaation nimi "Operaatio T4" on peräisin. Brandenburg an der Havel oli yksi ensimmäisistä paikoista, joissa natsit kokeilivat ihmisten tappamista kaasulla. Auschwitzin ja muiden keskitysleirien joukkomurhat valmisteltiinkin siellä. Vankila kuitenkin suljettiin paikallisten valitettua savusta, jota syntyi, kun ruumiiden polttamista helpotettiin lisäämällä joukkoon huonekaluja.
Adolf Hitlerin salamurhan suunnittelussa mukana ollut Friedrich Fromm teloitettiin Brandenburgissa maaliskuussa 1945, vaikka hän paljasti muut salaliittoon kuuluneet toverinsa.
Saksan jälleenyhdistymisen jälkeen kaupungin väkiluku on laskenut nuorten muuttoliikkeen vuoksi vuoden 1989 noin 100 000:sta vuoden 2005 noin 75 000 henkeen.
1883 Rimito
1883 Rimito on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Sen nimi viittaa Turun lähellä sijaitsevaan Rymättylään. Väisälällä oli Rymättylässä Arpola-niminen kesänviettopaikka, jonka mukaan on nimetty pikkuplaneetta 2194 Arpola.
Rimiton likimääräinen läpimitta on 11 kilometriä. Kohde sijaitsee Auringosta suunnilleen 2,41 kertaa niin kaukana kuin Maa, ja sen kierros Auringon ympäri kestää noin 3 vuotta ja 9 kuukautta.
Napolin maakunta
Napolin maakunta (, napolin kielellä Pruvincia 'e Nàpule) oli yksi Italian maakunnista. Maakunnan korvasi hallinnollisena alueena 1.1.2015 alkaen Napolin metropolikaupunki. Maakunnan pääkaupunki oli Napoli.
Maakunta sijaitsi Campanian alueella Italian eteläosassa. Maakunnan pinta-ala oli 1 171 neliökilometriä. Maakunnan toiminnan päättyessä vuoden 2014 lopussa se muodostui 92 kunnasta ja sen asukasluku oli 3 127 390. Napolin maakunnan asukasluvultaan suurimmat kunnat olivat 31.12.2014 :
The Messengers
The Messengers voi tarkoittaa seuraavia asioita:
Mateus Tembe
Mateus Magassela Tembe (s. 5. tammikuuta 1974 Maputo, Mosambik) on mosambikilainen yrittäjä ja ohjaaja, joka on asunut Suomessa vuodesta 2000 lähtien.
Tembe on ollut mukana näyttelijänä ohjaajana, käsikirjoittajana ja muusikkona useissa teatteriproduktioissa Mosambikissa, Portugalissa ja Suomessa. Hän on perustanut synnyinmaassaan Mutxeko-nimisen teatteriryhmän ja ollut mukana perustamassa teatteriryhmää nimeltä M'beu. Hänen ansioluetteloonsa kuuluu myös toiminta musiikin ohjaajana Mutumbela Gogo -teatteriryhmässä. Hänet on palkittu parhaana ohjaajana Mosambikin pääkaupungissa Maputossa järjestettävällä Casa da Cultura do Alto Maé -festivaalilla.
Suomessa Mateus on osallistunut Kultu-projektiin ohjaamalla monikulttuurisia nuorten teatterityöpajoja Kulttuurikeskus Mimosassa Mikkelissä. Lisäksi hän on ohjannut kulttuurikeskus Caisassa teatteriesityksen, joka valittiin sittemmin parhaaksi esitykseksi kansainvälisellä rasisminvastaisella festivaalilla Italiassa. Hän on myös näytellyt Muhammed Turakaista Jari Tervon kirjoittamassa ja Mikko Matilan ohjaamassa MTV3-kanavalla nähdyssä Mogadishu Avenue -sarjassa vuonna 2006. Syksyllä 2008 Tembe esiintyi MTV3:n sarjassa Tukka auki.
David Daniels
David Daniels (s. 12. maaliskuuta 1966 Spartanburg, Etelä-Carolina, Yhdysvallat) on yhdysvaltalainen oopperalaulaja, äänialaltaan kontratenori. Häntä pidetään alalla yhtenä parhaista, joskus jopa parhaana.
Nuoruus
Danielsin vanhemmat ovat laulunopettajia, äiti sopraano, isä baritoni. Hän aloitti laulamisen poikasopraanona ja siirtyi äänen kypsyessä tenoriksi. Hänen isänsä Perry Daniels oli Spartanburgissa toimivan Converse Collegen musiikkioppilaitoksen yhteydessä toimivan Brevard Music Centerin merkittäviä jäseniä. Hän opiskeli musiikkia Cincinnati College Conservatory of Music. Hän ei ollut tyytyväinen saavutuksiinsa tenorina, joten hän ryhtyi jatko-opintojensa aikana Michiganin yliopistossa laulamaan kontratenoria.
Ura
Daniels on laajentanut ohjelmistoaan kontratenoreihin usein liitetyistä barokkirooleista ja esittänyt Oberonia Benjamin Brittenin Midsummer Night's Dreamissa Metropolitanissa ja Orfeoa Gluckin oopperassa Orfeo ed Euridice Royal Opera Housessa Covent Gardenissa.
Theodore Morrisonilla on tekeillä ooppera, jonka aiheena on Oscar Wilde. Nimiosa on sävelletty erityisesti Danielsille. Oopperan ensi-ilta on 2013 Santa Fessä.
Taidelaulua
Oopperan lisäksi Daniels pitää myös resitaaleja. Hän on koonnut ohjelmiston, johon kuuluu sellaisia 1700- ja 1800-luvun taidelauluja, joita ei usein liitetä kontratenoreihin. Säveltäjinä ovat muun muassa Berlioz ja Poulenc. Hän on levyttänyt Berliozin laulusarjan Nuits d'été, jota hän itse pitää onnistuneena, vaikka kriitikot suhtautuivat siihen nuivasti.
Phyllis Diller
thumb|right|Phyllis Diller 89-vuotiaana Phyllis Ada Diller (o.s. Driver; 17. heinäkuuta 1917 Lima, Ohio – 20. elokuuta 2012 Brentwood, Kalifornia ) oli yhdysvaltalainen näyttelijä. Häntä pidetään naispuolisen stand up -komedian pioneerina, ja hän oli vuonna 1967 ehdolla Golden Globe -palkinnon saajaksi.
Diller syntyi Limassa, Ohiossa ja oli maineensa huipulla 1960-luvulla. Hän tuli tunnetuksi paitsi lukuisista televisio-ohjelmista, myös elokuvista. Hän esiintyi vuosina 1995–2004 Kauniissa ja rohkeissa Gladys Popen osassa.
Dillerillä on tähti Hollywood Walk of Famella,, ja hänet valittiin 1993 St. Louis Walk of Fameen. Hänen omaelämäkertansa Like a Lampshade in a Whorehouse julkaistiin vuonna 2005. Vuonna 1999 kärsitystä sydänkohtauksesta huolimatta Diller esiintyi vielä 90-vuotiaanakin vuonna 2007. Hän muun muassa keskusteli Jay Lenon kanssa The Tonight Show’ssa ja teki lyhyen esiintymisen sarjassa Boston Legal. Hänellä on kuusi lasta.
Amiraliteetin kanava
thumb|250px|Amiraliteetin kanava heinäkuussa 2019. Amiraliteetin kanava on Krjukovin kanavan pohjoispään Moikaan yhdistävä kanava Pietarin keskustassa Venäjällä. Se erottaa Uuden Hollannin Amiraliteetin saaresta. Kanavan pituus on 440 metriä, leveys 9–14 metriä ja syvyys 1,5–2,7 metriä.
Vuosina 1717–1720 rakennettu kanava toimi Uuden Hollannin puutavaravaraston ja Amiraliteetin telakan yhdistävänä liikenneväylänä. Vuonna 1842 Amiraliteetin ja Krjukovin kanavan välinen osuus katettiin tiiliholvilla. Sen paikalla on nykyään Konnogvardeiski-bulevardi. Jäljelle jääneen osuuden nimenä oli vuosina 1922–1991 Krusteinin kanava virolaissyntyisen Venäjän kansalaissodan sankarin Karl Krusteinin mukaan. Kanavan varren nähtävyyksiin kuuluu Uuden Hollannin lisäksi Moikan puoleisessa päädyssä sijaitseva klassistinen Bobrinskien palatsi (arkkitehti Luigi Rusca, 1790-luku).
Askvoll
Askvoll on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan Askvollissa oli 3 018 asukasta.
Marko Mustonen
Marko Mustonen (s. 5. maaliskuuta 1984 Vantaa) on kansainvälisestikin menestynyt konserttipianisti. Hän on osallistunut useisiin pianokilpailuihin kotimaassa ja ulkomailla, joista hän on mm. voittanut Jyväskylän pianokilpailun 2007, Tanskan Nyborgin Pohjoismaisen pianokilpailun 2007 ja sijoittunut neljänneksi Maj Lind -pianokilpailussa 2007.
Kaudella 2017–2018 hän oli muun muassa Suomen Kansallisoopperan -baletin Kamelianaisen pianosolisti ja esitti Frédéric Chopinin piano- ja orkesteriteoksia. Mustonen on erikoistunut Chopiniin ja on esiintynyt muun muassa Chopinin synnyinkodissa sekä ulkoilmakonsertissa Chopin-patsaan juurella Puolassa 2006 edettyään edellisenä vuonna Varsovassa välieriin kansainvälisessä Chopin-pianokilpailussa. Sibelius-Akatemian lisäksi Mustonen on opiskellut pianonsoittoa Pariisissa sekä Yalen yliopistossa USA:ssa. Hän on esiintynyt muun muassa Radion sinfoniaorkesterin, Helsingin Kaupunginorkesterin ja Odensen Sinfoniaorkesterin pianosolistina. Hän on äänittänyt radioon muun muassa Rachmaninoffin pianomusiikkia sekä esiintynyt lukuisilla festivaaleilla muun muassa New Yorkin Steinway Hallissa, New Havenin Sprague Hallissa, Pariisin Salle Cortot ja Salle Gaveau-saleissa.
Vuodesta 2015 lähtien Mustonen on toiminut Kainuun Musiikkiopiston säestäjänä ja pianonsoiton opettajana.
Fjaler
Fjaler on kunta Sognin ja Fjordanen läänissä Norjassa. Kunnan pinta-ala on 417 km², josta maata on 390 km². Tammikuussa 2013 tehdyn väestönlaskennan mukaan Fjalerin kunnassa oli 2 871 asukasta.
Chittendenin piirikunta
Chittenden piirikunta on Yhdysvaltojen Vermontin osavaltiossa sijaitseva piirikunta. Sen väkiluku oli 163 774 vuonna 2019. Piirikunnan hallintokeskus on Burlingtonin kaupunki. Chittendenin piirikunta on väkiluvultaan Vermontin osavaltion suurin piirikunta. Piirikunta perustettiin 22. lokakuuta 1787. Piirikunta on nimetty Vermontin ensimmäisen kuvernöörin Thomas Chittendenin mukaan.
Alevtina Koltšina
Alevtina Pavlovna Koltšina (os. Leontjeva; ; 11. marraskuuta 1930 Pavlovski, Permin aluepiiri – 1. maaliskuuta 2022 ) oli neuvostoliittolainen maastohiihdon olympiavoittaja ja seitsenkertainen maailmanmestari.
Cortina d’Ampezzon 1956 olympialaisissa Koltšina saavutti hopeaa Neuvostoliiton viestijoukkueessa ja sijoittui 10 kilometrillä neljänneksi. Lahden MM-kisoissa 1958 hän voitti kultaa sekä 10 kilometrillä että viestissä. Neljä vuotta myöhemmin Zakopanen MM-kisoissa hän uusi mestaruutensa kympillä ja viestissä sekä voitti kultaa myös viiden kilometrin kilpailussa.
Innsbruckin 1964 olympialaisissa Koltšina voitti viestikultaa ja saavutti pronssia viidellä kilometrillä sekä sijoittui 10 kilometrillä seitsemänneksi. Oslon MM-kisoissa 1966 Koltšina saavutti jälleen kultaa viidellä kilometrillä ja viestissä, mutta jäi kymmenellä kilometrillä hopealle maannaisensa Klavdija Bojarskihin taakse. Vielä Grenoblen 1968 olympialaisista Koltšina saavutti pronssia viidellä kilometrillä ja viestissä sekä sijoittui 10 kilometrillä seitsemänneksi.
Koltšinan aviomies Pavel Koltšin oli myös aikanaan huippuhiihtäjä. Koltšinit muuttivat asumaan Viroon ja heille myönnettiin urheilusaavutustensa myötä maan kunniakansalaisuus.
Donald Eugene Webb
thumb|right|Donald Eugene Webb Donald Eugene Webb (14. heinäkuuta 1931 Oklahoma – 1999 ), syntyjään Donald Eugene Perkins (käyttänyt myös salanimiä Baker, Donald Eugene Pierce, John S. Portas, Stanley John Portas, Bev Webb, Eugene Bevlin Webb, Eugene Donald Webb, Stanley Webb, Johannes Hecker) oli syytettynä poliisipäällikkö Gregory Adamsin Pennsylvaniassa 4. joulukuuta 1980 tapahtuneesta murhasta. Webb nostettiin 4. toukokuuta 1981 FBI:n kymmenen etsityimmän rikollisen luetteloon, jossa tämä pysyi yhtäjaksoisesti maaliskuuhun 2007 saakka; Webb oli tuolloin kauimmin luettelossa ollut henkilö. Webb haavoittui Adamsin surmaamisen yhteydessä.
FBI etsi häntä 37 vuoden ajan, kunnes 2017 tiedotti ruumiin löytyneen ja Webbin kuolleen luonnollisista syistä jo 1999.
Iván Cervantes
thumb|Iván Cervantes Iván Cervantes (s. 2. toukokuuta 1982) on espanjalainen endurokuljettaja ja lajin nelinkertainen maailmanmestari. Enduro 1 -luokan maailmanmestaruuden hän voitti vuosina 2005 ja 2006 sekä Enduro 3 -luokan mestaruuden vuosina 2007 ja 2009.
Vuosina 1998 ja 1999 Cervantes voitti motocrossin junioreiden Espanjan mestaruuden. Hän siirtyi kuitenkin jo seuraavaksi kaudeksi isompaan sarjaan ja voitti 2000, 2002 ja 2003 kotimaansa 500-kuutioisten enduroiden mestaruuden. Kaudella 2003 hän sijoittui toiseksi nimenomaan 500-kuutioisten MM-sarjan loppupisteissä voitettuaan kaksi osakilpailua. Seuraavalla kaudella hän ajoi edelleen MM-sarjassa ja sijoittui pronssille loppupisteissä Enduro 3 -luokassa.
Kaudeksi 2005 Cervantes siirtyi Enduro 1 -luokkaan ja oli siellä täysin ylivoimainen voitettuaan 18 kilpailusta 14. Toiseksi tullut ranskalainen Marc Germain keräsi 88 pistettä vähemmän kuin mestaruuden voittanut Cervantes, joka voitti samana vuonna myös Espanjan E2-luokan mestaruuden. Seuraavalla kaudella Cervantesin tie mestariksi ei ollut yhtä helppo, mutta hän onnistui kuitenkin nousemaan mestaruuteen 54 pisteen erolla toiseksi MM-sarjassa tulleeseen Simone Albergoniin nähden, voitettuaan yhdeksän osakilpailua. Kauden lopussa Cervantes oli ehtinyt voittaa kaikkiaan 28 osakilpailua koko MM-sarjan ura mukaan lukien.
Alaskan ABC-saaret
pienoiskuva|Windfall Harbour on [[luonnonsatama Admiralty Islandilla.]] Alaskan ABC-saaret on kolmen saaren ryhmä Kaakkois-Alaskan Alexandersaaristossa. Saaret ovat Admiralty Island, Baranof Island ja Chichagof Island. Saaret ovat pääosin koskemattomia. Suurin osa saarten alueesta on suojeltu, eikä niillä juuri ole asukkaita, vaikka ne kuuluvat Yhdysvaltojen suurimpiin saariin.
Waterzooi
right|thumb|Waterzooi.
Holidays in Eden
Holidays in Eden on Marillionin vuonna 1991 julkaistu kuudes studioalbumi. Se on toinen levy, jolla laulajana toimii Steve Hogarth, ja useat fanit pitävät sitä aiempia heikompana, koska se on tyylillisesti lähempänä valtavirtaa kuin aiemmat. Holidays in Eden sävellettiin lähes vuoden kestäneen Seasons End -kiertueen jälkeen. Vaikka yhtye selvästi tavoitteli albumilla suuremman yleisön suosiota, se ei pärjännyt listoilla Fishin aikaisille albumeille.
Kappaleet
Vuoden 1998 uudelleenjulkaisulla on lisäksi seuraavat kappaleet toisella levyllä:
Baozi
Baozi on kiinalainen höyrytetty ja täytetty, leivän tai pullan tapainen ruokalaji. Ulkonäöllisesti se muistuttaa perinteistä kiinalaista mantouta. Se voidaan täyttää lihalla ja/tai vihanneksilla, ja se voidaan syödä millä aterialla tahansa.
Legendan mukaan baozi oli strategikko Zhuge Liangin kehittämä.
Chichagof Island
Chichagof Island on saari Alexanderin saaristossa, Alaska Panhandlessa, Kaakkois-Alaskassa. Saaren pinta-ala on 5 305,88 km². Chichagof Islandin vakituinen asukasluku oli vuonna 2000 1 342. Saari kuuluu Alaskan ABC-saariin. Saari on nimetty venäläisen tutkimusmatkailijan ja amiraalin Vasili Tšitšagovin mukaan.
Chichagof saaren pohjoisosissa sijaitsee Hoonahin, Pelicanin, Tenakee Springsin ja Elfin Coven kylät. Suurin osa saarta kuuluu Hoonah-Angoonin hallinnolliseen alueeseen, ja aivan eteläisin osa saarta kuuluu Sitkan alueeseen. Kyseisellä alueella on vain kahdeksan asukasta.
Eero Hahl
Eero Viljam Hahl (sukunimi vuodesta 1928 Hatva) (2. huhtikuuta 1872 Iisalmen maalaiskunta – 21. helmikuuta 1945 Iisalmen maalaiskunta) oli suomalainen maanviljelijä joka toimi 1920-luvulla Maalaisliiton kansanedustajana ja ministerinä.
Hahlin vanhemmat olivat kanttori Kaarle Juhana Hahl ja Anna Sohvi Nissinen. Hän pääsi ylioppilaaksi 1889 ja suoritti rautatiesähköttäjän tutkinnon 1891 ja agronomin tutkinnon 1897.
Hahl oli rautateiden palveluksessa 1890–1891 ja sen jälkeen Suomi-yhtiön kamreerina 1891–1894. Hän toimi maanviljelijänä Iisalmen maalaiskunnassa 1897–1945 ja oli siinä ohella Peltosalmen maanviljelys- ja meijerikoulun opettaja 1899–1901, Pohjois-Karjalan maanviljelysseuran konsulentti 1901–1903, sihteeri 1903 ja Pellervo-seuran konsulentti 1904–1905. Hahl oli ministeriuransa jälkeen asutushallituksen ylijohtajana 1926–1933.
Hahl oli Maalaisliiton kansanedustajana Kuopion läänin läntisestä vaalipiiristä vuosina 1910–1914 ja 1917–1929. Hahl oli myös eduskunnan toinen varapuhemies 1922 ja eduskunnan maatalousvaliokunnan puheenjohtaja vuosina 1919 ja 1921–1929. Hahl toimi apulaismaatalousministerinä Kaarlo Castrenin hallituksessa 1919 sekä Vennolan I hallituksessa 1919–1920 ja Erichin hallituksessa 1920–1921. Viimeksi hän oli kulkulaitosten ja yleisten töiden ministerinä Ingmanin II hallituksessa 1924. Hahl oli myös presidentin valitsijamiehenä vuoden 1925 presidentinvaaleissa. Kunnallispolitiikassa hän oli mukana Iisalmen maalaiskunnan kuntakokouksen ja kunnallislautakunnan esimiehenä ja kunnanvaltuuston jäsenenä.
Santeri Pohjanpalo
Alfred Aleksander (Santeri) Pohjanpalo, vuoteen 1906 Friis (31. maaliskuuta 1874 Kalajoki – 21. helmikuuta 1939 Helsinki ) oli suomalainen konetekniikan diplomi-insinööri, yritysjohtaja ja ministeri.
Henkilöhistoria
Santeri Pohjanpalon vanhemmat olivat tehtailija Jaakko Pohjanpalo, entinen Friis, ja Johanna Pahikkala. Hänen ensimmäinen puolisonsa vuodesta 1897 oli Ireene Montin ja toinen 1932–1935 hammaslääkäri Saima Amanda Mela, o.s. Jäättelä. Ylioppilaaksi Pohjanpalo tuli Oulun lyseosta 1892, valmistui diplomi-koneinsinööriksi Polyteknillisestä opistosta 1896 ja harjoitti jatko-opintoja ulkomailla. Hän oli Björkbodan tehtaan isännöitsijä Kemiössä 1899–1902 ja Valtionrautateiden palveluksessa 1904–1917, Oulun varikon hoitajana, Pasilan konepajan johtajana ja viimeksi Vaasan piirihallinnon päällikkönä 1913–1917. J. Merivaaran tehtaan teknillisenä johtajana Helsingissä Pohjanpalo työskenteli 1917–1919 ja sitten useiden eri yritysten toimitusjohtajana. Hän toimitti Konetyömies-lehteä 1906–1909 ja Koneteollisuus-lehteä 1910–1918. Edistyspuoluetta edustanut Pohjanpalo toimi kulkulaitosten ja yleisten töiden ministerinä Vennolan I hallituksessa 1919–1920.
Sylvester Takač
Sylvester Takač (s. 8. marraskuuta 1940 Đurđevo, Jugoslavia) on serbialainen jalkapallovalmentaja ja entinen hyökkääjä.
Ura
Hän oli pelaajana voittamassa olympiakultaa Roomassa 1960. Seuratasolla hän pelasi Jugoslaviassa, Ranskassa ja Belgiassa. Lopetettuaan peliurana 1974 Takač on tehnyt uraa valmentajana lähinnä Ranskassa.
Meriitit pelaajana
Meriitit valmentajana
July Morning
July Morning on brittiläisen Uriah Heep -yhtyeen esittämä sekä Ken Hensleyn ja David Byronin säveltämä kappale vuoden 1971 Look at Yourself -albumilta. Kappale on yli kymmenen minuuttia pitkä, ja koostuu monesta osasta. Se on myös albumin progresiivisimpia kappaleita.
”July Morningin” ovat säveltäneet ja sanoittaneet yhtyeen silloinen kosketinsoittaja-kitaristi Ken Hensley, sekä silloinen laulusolisti David Byron. ”July Morning” on ollut julkaisustaan lähtien mukana yhtyeen keikkalistassa.